Hotel Rix

Den Hotel Rix war en Hotel an der Uewerstad vun der Stad Lëtzebuerg. E louch op Nr. 20 um Boulevard Royal, am Deel tëscht der Arsenalstrooss an der Avenue Monterey.

 Historesches 
D'Villa an där den Hotel etabléiert war huet uganks der Famill Saur-Koch gehéiert déi um Boulevard Royal de „Grand Garage Saur“ bedriwwen huetGeschicht vun der Famill Sauer op industrie.lu - D'Industriegeschicht vu Lëtzebuerg (fir d'lescht gekuckt de 27. Dezember 2014).

De Banquier Ernest Vander Linden huet d'Villa den 10. Februar 1921 zum Präis vun 195.000 Frang gesteetLokales am Luxemburger Wort vum 11. Februar 1921, Säit 3 an ass mat senger Famill erageplënnert.

Den Ernest Vander Lindern huet och do seng Bankgeschäfter ënner der Bezeechnung “Centrale d'achat et de vente des valeurs luxembourgeoises non cotées en Bourse” respektiv “An- und Verkaufszentrale für luxemburger Wertpapiere ohne Börsennotiz“ gefouertWerbung am Luxemburger Wort vum 09. Februar 1924 Säit 4.

Spéider huet hien och do d'belscht an d'tschechoslowakescht Konsulat gefouert.

D'Villa "Vander Linden" hat um Rez-de-chaussée en Iesszëmmer mat enger grousser Südëffnung, e grousse Salon, ee méi klenge Salon, e Büro, e Buedzëmmer, e Büro fir Leit z'empfänken an eng Kichen. Um 1. Stack ware 5 Zëmmer, an der Mansarde ware 5 zousätzlech Zëmmerwww.wellkomm.lu.

1957 huet d'Famill Rix d'Villa kaaft fir do e Restaurant opzemaachen; méi spéit ass et och e 4-Stären-Hotel ginn. 1963 ass déi ursprénglech Villa vum Architekt Paul Retter vergréissert ginn, andeems e puer Stäck bäigebaut goufen.

Den Hotel huet 2012 seng Dieren zougemaach a gouf Enn 2013 ofgerapptBye, bye Hotel Rix! op wort.lu vum 6. November 2013Bürohengste statt Touristen op wort.lu vum 11. November 2013; e soll duerch en Neibau ersat ginn dee vum Architekt an Urbanist Christian de Portzamparc geplangt goufGlas und Glitzer für den Boulevard Royal op wort.lu vum 11. März 2014.

 Literatur 
 Christian Aschman, Joanna Grodecki, Robert L. Philippart Lëtzebuerg moderne: Liebeserklärung an die Hauptstadt Säit 118-119, Édition Maison Moderne, 2013, ISBN 978-99959-33-07-4

Kategorie:Fréier Gebaier an der Stad Lëtzebuerg
Kategorie:Boulevard Royal
Kategorie:Uewerstad
Rix